Skarpskytterne er netop blevet fejret på det gamle rådhus i det centrale Aalborg, hvor spillerne også fik rosende ord med fra borgmester Thomas Kastrup-Larsen.

Hundredevis af fans mødte tirsdag eftermiddag op på Gammeltorv i Aalborg for at hylde de nyslåede Danmarksmestre fra Aalborg Håndbold. Klokken 17 begyndte festprogrammet for Aalborg-spillerne, der søndag eftermiddag på hjemmebane slog GOG i Gigantium og dermed sikrede sig det danske mesterskab for fjerde gang i klubbens historie. Her vandt Aalborg Håndbold efter et underholdende opgør, der endte med stillingen 38-32 - og dermed kunne Aalborg-drengene lade champagnebropperne sprænge. Aalborg Håndbold har dermed vundet 'The Double' for første gang. Vi sendte naturligvis direkte inde fra Gammeltorv, så du kan følge drengene på deres triumftog gennem det gamle rådhus. Gense fejringen af Danmarksmestrene lige her: